ফিনীয় ভাষা
ফিনীয় ভাষা (মূলত: সুয়েডীয় শব্দ finska ফিন্‌স্কা হতে; ফিনীয় ভাষায় suomi সুওমি বা suomen kieli সুওমেন্‌ কিএলি) ফিনল্যান্ডের রাষ্ট্রভাষা। এছাড়া সুইডেন ও নরওয়েতে ভাষাটি সরকারীভাবে স্বীকৃত। ফিনল্যান্ডের প্রায় ৫০ লক্ষ লোক ফিনীয় ভাষায় কথা বলে। এছাড়া মার্কিন যুক্তরাষ্ট্র, কানাডা, রাশিয়া ও এস্তোনিয়াতেও ভাষাটি কথিত হয়। সারা বিশ্বে প্রায় ৬০ লক্ষ লোক এই ভাষায় কথা বলে। ফিনীয় ভাষার দুইটি রূপ আছে। Yleiskieli (উ্যলেইস্কিএলি) গির্জার ভাষণে, রাজনৈতিক বক্তৃতা ও সংবাদ মাধ্যমে ব্যবহৃত হয় এবং এর লিখিত রূপ kirjakieli (কিরিয়াকিএলি) স্কুলে শিক্ষা দেয়া হয়। Puhekieli (পুহেকিএলি) হচ্ছে ফিনীয় মানুষের মুখের ভাষা।